club47031643
Чаган ай.  Журнал "Эне Алтай"
Эне Алтай деп журнал иштеп баштаганына бери кандый ла улус jадын -jÿрÿм керегинде  сурактар берет. Сурактарга карууны Карагол jуртта jадып турган  jарлык кижи Сайдутов Айдар Николаевич берет.
Карагол jуртта "Мечин" деген öмöликтиҥ  келиндериниҥ сурагы:
"Оттыҥ бажында чакы, чакыла чадыр  айылдыҥ  толыгы  ортозында куру jердеҥ кижи öдöргö jарар ба?"
Каруузы:
"Jарабас. Нениҥ учун дезе ол-оттыҥ бажы. Бÿгÿнги кÿнде бала-барка билип те турган болзо, jе керекке албай, öдö бергилейт. Öныҥ учун кöп улус бу оттыҥ бажына одоштой этире кижиниҥ эдинген кандый бир jööжöзин тургузып койот. Алтай албатыныҥ кöп jаны бойыныҥ  jаҥын алынып барза, улус мынайда оттыҥ бажын бöлибей барар. Бистиҥ эне-адаларыс jаш  тушта бу оттыҥ бажы туш ачык туратан, нениҥ учун дезе бала-барка "jарабас" деп билер болгон".
База бир jартамал:
"Суу отты jеҥип болбос. Бÿгÿнги  кÿнде оттыҥ бÿдÿмин бастыра ар-бÿткенге чыгарып  jат:космоско, талайга, тууларга, карлу-тошту jерлерге. Мынайып,  албаты изÿни, öртти суранып jат. Мынаҥ ары изÿлер ле öрттöр болордоҥ маат jок. Оттоҥ jаан неме jок деп алтай кижи  тегиндÿ байлабаган "